
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină  şi imunităţi

AVIZ

asupra    proiectului    de   Lege    pentru    aprobarea Ordonanţei Guvernului nr. 39/2000 pentru stabilirea şi sancţionarea unor fapte contravenţionale în operaţiunile de transport feroviar şi cu metroul



Biroul permanent al Camerei Deputaţilor a transmis, cu adresa nr. 24 din 3 februarie 2000, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege    pentru    aprobarea Ordonanţei Guvernului nr. 39/2000 pentru stabilirea şi sancţionarea unor fapte contravenţionale în operaţiunile de transport feroviar şi cu metroul.



În şedinţa din 23 februarie 2000, Comisia a analizat proiectul de lege şi a hotărât, cu unanimitate de voturi, să îi acorde, în principiu, aviz favorabil. Totodată, Comisia a apreciat că se impune să fie luate în seamă observaţiile cuprinse în avizul Consiliului Legislativ. 

În cursul examinării textului Ordonanţei, au fost adoptate umătoarele amendamente:


Amendamente admise:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Art. 2 

    (3) îndrumarea trenurilor de călători fără să fie asigurată în vagoane funcţionarea instalaţiilor sanitare, de încălzire şi de iluminat;

    (4) îndrumarea trenurilor de metrou fără să fie asigurată funcţionarea instalaţiilor de încălzire şi iluminat;

    (5) îndrumarea trenurilor de călători fără a fi salubrizate şi dotate cu materiale igienico-sanitare;

..........................................

    (7) neîntocmirea dosarelor de cercetare privind trenurile de călători şi marfă care au fost îndrumate şi/sau au circulat fără a respecta mersul de tren stabilit;

.........................................

    (41) circulaţia trenurilor de intervenţie afectate pentru restabilirea circulaţiei fără respectarea mersului de tren întocmit la îndrumare”.
    Domnul deputat Liviu Alexandru Mera a propus înlocuirea vocabulei “îndrumarea” cu sintagma “punerea în circulaţie a” în mai multe alineate ale art. 2, sugestie însuşită de membrii comisiei.

    Ca urmare, alin. (3), (4), (5), (7), (41) vor avea următoarea redactare:

    “(3) punerea în circulaţie a trenurilor de călători fără să fie asigurată în vagoane funcţionarea instalaţiilor sanitare, de încălzire şi de iluminat;

    (4) punerea în circulaţie a trenurilor de metrou fără să fie asigurată funcţionarea instalaţiilor de încălzire şi iluminat;

    (5) punerea în circulaţie a trenurilor de călători fără a fi salubrizate şi dotate cu materiale igienico-sanitare;

..........................................

    (7) neîntocmirea dosarelor de cercetare privind trenurile de călători şi marfă care au fost  puse în circulaţie şi/sau au circulat fără a respecta mersul de tren stabilit;
.........................................

    (41) circulaţia trenurilor de intervenţie afectate pentru restabilirea circulaţiei fără respectarea mersului de tren întocmit la punerea în circulaţie”.


    Textele de lege trebuie să utilizeze o terminologie adecvată ţinând seama de conotaţiile pe care le au, în prezent, termenii în limba română. 

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

2.
    “Art. 2 (6) – efectuarea serviciului de către personalul feroviar şi de metrou fără a asigura buna servire a publicului călător”.
    Domnul deputat Liviu Alexandru Mera a propus completarea părţii finale a alin. (6) de la art. 2, după cum urmează:

    “Art. 2 (6) – efectuarea serviciului de către personalul feroviar şi de metrou fără a asigura buna servire a publicului călător, inclusiv funcţionarea scărilor rulante”.

    Amendamentul a fost admis de membrii comisiei cu majoritate de voturi.
    Nu se poate tolera la nesfârşit starea de nefuncţionare a scărilor rulante din multe staţii de metoru în pofida faptului că de acest serviciu ar trebui să beneficieze în mod curent persoanele  în vârstă, invalizii şi persoanele cu handicapuri loco-motorii, persoanele bolnave şi cele cu copii mici etc.

3.
    “Art. 2 (18) – punerea la dispoziţia clienţilor, pentru încărcarea mărfurilor, a unor mijloace de transport care nu pot asigura integritatea şi păstrarea calităţii mărfurilor în timpul derulării contractului de transport”.
    Domnul deputat Liviu Alexandru Mera a propus completarea textului 

alin. (18) de la art. 2, după cum urmează: 

    “Art. 2 (18) – absenţa ori punerea la dispoziţia clienţilor, pentru încărcarea mărfurilor, a unor mijloace de transport care nu pot asigura integritatea şi păstrarea calităţii mărfurilor în timpul derulării contractului de transport”.

    Amendamentul a fost admis de membrii comisiei.
    Nepunerea la dispoziţia clienţilor, pentru încărcarea mărfurilor, a unor mijloace de transport corespunzătoare pentru siguranţa şi păstrarea calităţii mărfurilor este o conduită ce trebuie sancţionată.

PREŞEDINTE,

Marţian Dan

